CELEX: C2005/271/25
Language: fi
Date: 2005-10-29 00:00:00
Title: Asia C-298/05: Finanzgericht Münsterin 5.7.2005 tekemällään päätöksellä esittämä ennakkoratkaisupyyntö asiassa Columbus Container Services B.V.B.A. & Co. vastaan Finanzamt Bielefeld-Innenstadt

29.10.2005   
            
            
               FI
            
            
               Euroopan unionin virallinen lehti
            
            
               C 271/14
            
         Finanzgericht Münsterin 5.7.2005 tekemällään päätöksellä esittämä ennakkoratkaisupyyntö asiassa Columbus Container Services B.V.B.A. & Co. vastaan Finanzamt Bielefeld-Innenstadt
   (Asia C-298/05)
   (2005/C 271/25)
   Oikeudenkäyntikieli: saksa
   Finanzgericht Münster on pyytänyt 5.7.2005 tekemällään päätöksellä, joka on saapunut yhteisöjen tuomioistuimeen 26.7.2005, Euroopan yhteisöjen tuomioistuimelta ennakkoratkaisua asiassa Columbus Container Services B.V.B.A. & Co. vastaan Finanzamt Bielefeld-Innenstadt seuraavaan kysymykseen:
   Onko ETY:n perustamissopimuksen 52 artiklan, nykyään EY 43 artiklan, ja ETY:n perustamissopimuksen 73 b–73 d artiklan, nykyään EY 56–EY 58 artiklan, kanssa ristiriidassa se, että Außensteuergesetzin (AStG) 20 §:n 2 ja 3 momentin säännösten, sellaisina kuin ne ovat säädettyinä 21.12.1993 annetulla Missbrauchsbekämpfungs- und Steuerbereingungsgesetzilla (BGBl. 1993, I, s. 2310), mukaan kotimaassa rajoituksetta verovelvollisen ulkomaisen kiinteän toimipaikan sellaisten tulojen kaksinkertainen verotus, jotka ovat luonteeltaan sijoitetusta pääomasta saatua tuloa, jota verotettaisiin välitulona (Zwischeneinkünfte), jos kyseinen kiinteä toimipaikka olisi ulkomainen yhtiö, kaksinkertaisen verotuksen välttämiseksi sovelletaan Saksan liittotasavallan ja Belgian kuningaskunnan välillä 11.4.1967 tehdyn kaksinkertaisen verotuksen välttämistä koskevan sopimuksen vastaisesti kyseisistä tuloista ulkomailla maksetun veron vähentämistä eikä vapautusta kotimaisesta verosta?